CELEX: 62011TN0285
Language: et
Date: 2011-06-06 00:00:00
Title: Kohtuasi T-285/11: 6. juunil 2011 esitatud hagi — Gooré versus nõukogu

13.8.2011   
            
            
               ET
            
            
               Euroopa Liidu Teataja
            
            
               C 238/21
            
         6. juunil 2011 esitatud hagi — Gooré versus nõukogu
   (Kohtuasi T-285/11)
   2011/C 238/38
   Kohtumenetluse keel: prantsuse
   
      Pooled
   
   
      Hageja: Charles Kader Gooré (Abidjan, Côte d’Ivoire) (esindaja: advokaat F. L. Meynot)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada osaliselt Euroopa Liidu Nõukogu 6. aprilli 2011. aasta määrus (EL), millega muudetakse määrust (EÜ) nr 560/2005, millega kehtestatakse teatavate isikute ja üksuste vastu suunatud piiravad meetmed seoses olukorraga Côte d’Ivoire’is, osas, milles see puudutab Charles Kader Gooré lisamist II lisas asuvasse loetelusse (ja otsustada, et see ei ole tema suhtes kohaldatav),
            
         
               —
            
            
               mõista Euroopa Liidu Nõukogult Charles Kader Gooré kasuks välja viiskümmend tuhat (50 000) eurot tekitatud kahju hüvitamiseks,
            
         
               —
            
            
               mõista kohtukulud välja Euroopa Liidu Nõukogult.
            
         
      Väited ja peamised argumendid
   
   Hageja esitab oma hagi põhjendamiseks kaks väidet.
   
               1.
            
            
               Esimese väite kohaselt on rikutud olulisi menetlusnorme. Hageja sõnul ei ole Euroopa Liidu Nõukogu esiteks täitnud põhjendamiskohustust ja teiseks on ta rikkunud proportsionaalsuse põhimõtet, kuna piiravad meetmed lähevad kaugemale sellest, mis on vajalik Euroopa Liidu Nõukogu taotletavate eesmärkide saavutamiseks.
            
         
               2.
            
            
               Teise väite kohaselt on rikutud asutamislepinguid. Hageja sõnul on Euroopa Liidu Nõukogu esiteks rikkunud kaitseõigust, kuna hagejat ei ole teavitatud kõikidest meetme põhjendamiseks vajalikest asjaoludest ja teiseks on ta rikkunud omandiõigust.